**Քրիստի Նիկոլ Տարլինգտոն Բյորնս** (հունվարի 2, 1969(1969-01-02), Walnut Creek, Կալիֆոռնիա), ամերիկացի սուպերմոդել է։ Նա առաջինն էր, ով գովազդեց Քելվին Քլայնի *Eternity* օծանելիքը 1989 թ.և կրկին 2014 թվականին։ Գովազդել է հայտնի Մեյբիլայն կոսմետիկայի ցանցը։ Եղել է 2013 թվականի Glamour ամսագրի մրցանակաբաշխության տարվա կանանցից մեկը, իսկ Time–ը անվանել է նրան 2014 թվականի *100 ամենաազդեցիկ մարդկանցից* մեկը։ Նա հատկապես ճանաչում ստացավ ուշ 80–ականներին և վաղ 90–ականներին՝ կոչվելով իր ժամանակների վեց սուպերմոդելերից մեկը և բազում դիզայներների ֆավորիտը։ Նա, Նաոմի Քեմփբելը և Լինդա Եվանգելիստան կազմում էին մոդելային եռյակ, կոչված «*Trinity (երրորդություն*)»՝ իրենց վաստակած ուժի և հանրաճանաչության համար։

Վաղ տարիներ
-----------

Քրիստի Նիկոլ Տարլինգտոնը ծնվել է 1969 թվականի հունվարի 2–ին Ուոլնաթ Կրիկում (Կալիֆորնիա)։ Ընտանիքում երեք երեխաներից միջնեկն է։ Հայրը՝ Դվաին Տարլինգտոնը, օդաչու է Pan American World Airways–ում, իսկ մայրը՝ Մարիա Էլիզաբեթը՝ ինքնաթիռում ուղեևորների սպասուհի։

Նրան հայտնաբերել է տեղացի լուսանկարիչ Դենի Կոդին, երբ Տարլինգտոնը Մայամիում ձի էր քշում։ 14–ից 16 տարեկան հասակում՝ դպրոցն ավարտելուց հետո և *Մոնտե Վիստա Ավագ դպրոց* հաճախելու ժամանակ՝ սկսեց մոդելի աշխատանքով զբաղվելը։ 18 տարեկանը լռանալուց հետո մեկնում է Նյու Յորք՝ մասնագիտությամբ ավելի խորացված զբաղվելու և համալսարանն ավարտելու համար։ 1994 թվականին կրկին վերադառնում է դպրոց և 1999 թվականին գերազանց ավարտում Նյու Յորքի համալսարանը, որտեղ ստանում է բակալավրի աստիճան։ Դրանից հետո շարունակում է ուսումը Կոլումբիայի համալսարանում։

Գործունեություն
---------------

1990–ականներին նկարահանվել է դիզայներ Իսահակ Միզրահիին նվիրված վավերագրական ֆիլմում։ Նաև նկարահանվել է ռեժիսոր Ռոբերտ Ալտմանի *Prêt-à-Porter* և Ռոբերտ Լիքոքի *Catwalk* ֆիլմերում։ 1999 թվականին հայտնվեց ամերկյան Vogue ամսագրի նոյեմբերյան հազարերորդ համարում, որպես ժամանակից մուսաներից մեկը։ Հայտնվել է այնպիսի հայտնի միջազգային ամսագրերի շապիկներին, ինչպիսիք են՝ *Vogue*, Harper's Bazaar, Elle, Marie Claire, L'Officiel, Tatler, Glamour, Cosmopolitan, Allure և այլն։

Գովազդել է Քելվին Քլայն, Իվ Սեն Լորեն, Շանել, Մարկ Ջեյքոբս, Դոնա Կարան, Լուի Վիտոն, Ջեյսոն Վու, Բալի Շու, Մաքս Մարա, Էսկադա, Մայքլ Կորս և Մեյբիլայն ընկերությունների և դիզայներների ապրանքանիշները։ Նկարահանվել է երկու տեսահոլովակներում։ 1986 թվականին՝ 17 տարեկան հասակում՝ Duran Duran խմբի «*Notorious*» երգի տեսահոլովակում, իսկ Ջորջ Մայքլը 1990 թվականին բրիտանական *Vogue* ամսագրի հոկտեմբերյան համարով ոգեշնչվելով՝ որտեղ պատկերված են եղել Տարլինգտոնը, Նաոմի Քեմփբելը, Սինդի Քրոուֆորդը, Լինդա Եվանգելիստան և Տատիանա Պատիտցը, նկարահանել է իր *Freedom!* երգի հոլովակը՝ նշված մոդելների մասնակցությամբ։ Տեսահոլովակը ցուցադրվել է երգչի 2008 թվականի շրջագայությունների ընթացքում՝ երգը կատարելիս։

Նա այն չորս մոդելներից էր (Նաոմի Քեմփբել, Էլ Մակֆերսոն և Կլաուդիա Շիֆեր), ով իր ներդրումն ունեցավ Fashion Cafe սրճարանների գործում։

Հայտնվել է ավելի քան 500 ամսագրերի շապիկներին։ Նկարահանվել է նաև որոշ մասնագիտական նորաձևության ֆոտո–գրքերում, ներառյալ Փիթեր Լինդբերգի «10 կանայք», Արթուր Էլգորթի «Մոդելային ձեռնարկ», Հերբ Ռիթսի «Տղամարդ/Կին» և Կարլ Լագերֆելդի «Ձայնագրությունից դուրս» գրքերը։ 1993 թվականին նկարահանվեց մերկ՝ PETA–ի հակա–մորթյա գովազդում։

W ամսագիրը Տարլինգտոնի քառասուներորդ հոբելյարի առթիվ հավաքեց նրա նշանավոր նկարները գործունեության ընթացքում, անցուղիների նկարները՝ վաղ ութսունականներից մինչ այդ օրեր և տեղադրեց իրենց ամսագրում։ 2008 թվականին քասթինգային գործակալ Ջեյմս Սքուլին ասել է Տարլինգտոնի մասին․

|  |  |  |
| --- | --- | --- |
|  | *Նա ժամանակների լավագույն մոդելն է։ Կարող ենք միավորել այժմյա մոդելներին մեկ մարդու մեջ, սակայն նրանք միևնույն է անգամ մոտիկ էլ չեն գա (կներեք, աղջիկներ)։ Հավանաբար, նրա հանդեպ զգացել եմ ամենամեծ համակրանքը իմ կյանքում։ Ինձ համար երազ է ևս մեկ անգամ հնարավորություն ստանալ նրա հետ աշխատել շոուներում, մինչ ես կլքեմ իմ աշխատանքը, սակայն դա այն է, ինչ հաղթես լոտոյով*։ |  |

Հանդես եկավ 2008 թվականի սեպտեմբերյան V ամսագրի 14 տարբեր համարների շապիկներից մեկում։ Ամեն շապիկ ներառում էր հայտնի մոդելի դիմանկար․ կամ նոր առաջատար մոդելների, կամ էլ սուպերմոդելների էրայի մոդելների լուսանկարները։ Ֆոտոշարքը կատարել է Ինեզ և Վինուդհ լուսանկարիչների զույգը։

2009 թվականին իսպանացի մոդել Օրիոլ Էլկարչոյի հետ միասին գովազդեցին *Բալի Շու* բրենդի գարուն/ամառ հավաքածուն։ Ներկայացրել է նաև Պումայի յոգա հագուստի պարագաները։

2015 թվականին մասնակցել է Apple Watch–ի նախնական արտադրանքի ստուգմանը և մամլո ասուլիսին, որի ժամանակ նրան նկարահանել են ժամացույցն օգտագործելիս՝ որպես գովազդային հոլովակ։

Անձնական կյանք
--------------

Քրիստի Տարլինգտոնը և իր ամուսին Էդվարդ Բյորնսը
2000 թվականին Տարլինգտոնը Համփթոնսում՝ երեկույթի ժամանակ հանդիպեց դերասան, ռեժիսոր և գրող Էդվարդ Բյորնսին։ Այդ տարվա վերջին նրանք նշանվեցին։ 2002 թվականին՝ Նյու Յորքում բնակարան գնելուց ընդամենը երկու ամիս անց, նրանց որոշեցին բաժանվել։ Սակայն զույգը միացավ և 2003 թվականի հունիսին ամուսնացավ։ Նրանք ունեն երկու երեխա։ Տարլինգտոնի քույրը՝ Քելին, ամուսնացած է Էդվարդի եղբոր՝ Բրայան Բյորնսի հետ։

Դեռ մանկությունից ի վեր Տարլինգտոնը կաթոլիկ է։ Եղել է բուսակեր։

### Յոգա

Տարլինգտոնը զբաղվում է յոգայի Ջիվամուկտի ճյուղով։ Նա պարապում է սկսած 1987 թվականից։ 2001 թվականի ապրիլի 15–ին թողարկված հոդվածում նա նշել է, որ զբաղվում է յոգայով շաբաթը երեք անգամ՝ առավոտյան ժամերին։ Գրել է *Ապրող յոգա։ Ստեղծելով կյանքի փորձ* գիրքը ՝ առաջին անգամ թողարկված 2002 թվականին, որն այժմ ունի երեք հրատարակություն (2002, 2003, 2005)։ Առաջին հրատարակության նախաբանը գրել է Ռոբերտ Թյուրմանը։ 2001 թվականին նրան հրավիրեցին խմբագրելու *Yoga Journal* ամսագրի հունվար–փետրվարյան համարը։

### Վազք

Իր կյանքի ընթացքում Տարլինգտոնը մասնակցել է չորս մարաթոնյան վազքի, ներառյալ Լոնդոնյան մարաթոնը, որտեղ գրանցեց իր լավագույն ցուցանիշը՝ 3 ժամ 46 րոպե։ Առաջին վազքը կատարել է Նյու Յորքում՝ 2011 թվականին։ Լոնդոնյան մարաթոնի նախապատրասման ընթացքում նա կրում էր Apple Watch–ը (մինչ ժամացույցի վաճառք ելնելը)։ Մինչ իր առաջին մարաթոնը, Տարլինգտոնը վազում էր շաբաթը մի քանի անգամ՝ 3–ից 5 կիլոմետր։

Ծանոթագրություններ
------------------

1. ↑  Internet Movie Database — 1990.
2. ↑  *Nolen J. L.* Encyclopædia Britannica
3. ↑  Munzinger Personen (գերմ.)
4. ↑  Stephanie Chan. «Christy Turlington Burns, Ed Burns in Calvin Klein Eternity Campaign – Hollywood Reporter». *The Hollywood Reporter*.
5. ↑  Glamour Magazine. «Models and Philanthropists Liya Kebede and Christy Turlington Burns Are Glamour Women of the Year for 2013: Glamour.com». *Glamour*.
6. ↑  «Christy Turlington Burns». *Time*.
7. ↑  Mailman School Student and Former Supermodel Christy Turlington Burns Makes Directorial Debut with Film on Maternal Mortality | Population & Family Health | Population & Family Health | Mailman School Archived 2014-04-27 at the Wayback Machine.. Mailman.columbia.edu. Retrieved on September 7, 2013.
8. ↑  «Apple Watch event live: Apple Watch to make and receive calls». *The Telegraph*. 2015 թ․ մարտի 9. Վերցված է 2015 թ․ մարտի 9-ին.
9. ↑  Turlington, 2003, էջեր 110–112
10. ↑  Turlington, 2003, էջեր 235–236
11. ↑  Meagan McCrary - text published by New World Library, November 1, 2013, 240 pages, Health & Fitness, ISBN 1608681807 [Retrieved 2015-12-11]
12. ↑  L. Funderburg - article published by Time magazine April 15, 2001 [Retrieved 2015-12-11]
13. ↑  Turlington, 2003
14. ↑  2002 edition, 288 pages, published by  *Hyperion*, 2003 edition, 292 pages published by *Hyperion*, 2005 edition, 276 pages, published by *Penguin Group* [Retrieved 2015-12-11]
15. ↑  Yoga Journal  [Retrieved 2015-12-11]
16. ↑  L. Hutchings - article Archived 2016-08-17 at the Wayback Machine. published by Vogue magazine April 27, 2015 [Retrieved 2015-12-11]
17. 1 2  S. Bergesen. *article*. published by Oiselle 2015. Վերցված է 2015 թ․ դեկտեմբերի 11-ին.
18. ↑  J. Taylor - article published by The Observer April 27, 2015 [Retrieved 2015-12-11]
19. ↑  N.L. Pesce - article Archived 2018-08-18 at the Wayback Machine. published by NYDailyNews.com [Retrieved 2015-12-11]

Արտաքին հղումներ
----------------

* Պաշտոնական կայք
* Christy Turlington Internet Movie Database կայքում
* Christy Turlington and Cedella Marley for Every Mother Counts Archived 2012-05-04 at the Wayback Machine.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Discogs · Internet Movie Database · MusicBrainz · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| GND: 128370866 · ISNI: 0000000037540706 · LCCN: n2002056865 · NDL: 01048009 · NTA: 243213344 · VIAF: 15820825 · WorldCat VIAF: 15820825 |

 |

 |